Guvernul și reprezentanții micilor comercianți vor avea din nou discuții, săptămâna aceasta, pe tema închiderii sau scurtării programului supermarketurilor în weekend.
200.000 de angajați în retail ar avea mai mult timp liber dacă magazinele ar fi închise, fie și parțial, în zilele de sâmbătă și duminică, susține reprezentantul micilor magazine, Feliciu Paraschiv.
Vasluienii spun că pentru cei care sunt la serviciu în cursul săptămânii o astfel de măsură nu ar fi binevenită:
Nu sunt de acord, pentru că sâmbăta și duminica toată lumea este liberă, în special cei care lucrează și e necesar ca ei să aibă unde să se ducă să cumpere, să-și facă cumpărăturile.
Nu!, pentru că lumea are serviciu și tebuie să se aprovizioneze sâmbăta și duminica. Nu se poate altfel, că altfel ce facem? Mă duc și cumpăr de la magazine dintre blocuri ca să dau mai scump?
Nu, de ce? Când ai de făcut cumpărături și pe weekend, mai ales noi care lucram, timpul e limitat. Nu, nu cred că, nu este bine, că nu, sigur nu este bine. Bine ar fi să rămână deschise.
Pentru ca să vândă produsele românești, da, da, nimeni nu mai poate să cumpere pentru țăran. Un porc să-l vândă, un ou. Ar trebui, guvernanță să vadă cum procedează, să ne dea un ajutor de țărani, să vândă piața. Guvernanți să controleze și piețarii ăștia care aduc produse din afară cu chimicale și ne distrug sănătatea.
În context, ministrul Agriculturii, Florin Barbu, a declarat că românii nu pot fi obligaţi să meargă la cumpărături la orele indicate de stat. El a menţionat că se încearcă realizarea unui studiu care să releve preferințele populației în privința orarului supermarketurilor.
(Radio Iaşi/Vasile Geles/FOTO imagine ilustrativă radioiasi.ro)